ກ່າວຄຳເຫັນທີ່ກອງປະຊຸມ, ເພື່ອຕີລາຄາສະພາບການແຜ່ລະບາດຂອງພະຍາດ COVID-19 ໃນໄລຍະຜ່ານມາ ແລະ ການຜັນຂະຫຍາຍບັນດາໜ້າທີ່, ວິທີການແກ້ໄຂເພື່ອປ້ອງກັນ, ຄວບຄຸມໂລກລະບາດ ໃນໄລຍະຈະມາເຖິງ, ທ່ານນາຍົກລັດຖະມົນຕີ ຟ້າມມິງຈິງ ຮຽກຮ້ອງໃຫ້ວຽກງານການນຳ ແລະ ທິດທາງໃນການປ້ອງກັນ, ຄວບຄຸມໂລກລະບາດຕ້ອງມີຄວາມເຕົ້າໂຮມ, ເປັນເອກະພາບ, ຕະຫຼອດຈາກສູນກາງລົງຮອດທ້ອງຖິ່ນ. ບັນດາກະຊວງ, ຂະແໜງການ ແລະ ທ້ອງຖິ່ນຍັງຕ້ອງປະສານສົມທົບກັນຢ່າງຄ່ອງຕົວ, ແໜ້ນແຟ້ນ ແລະ ມີປະສິດທິຜົນກວ່າອີກ.
ທ່ານນາຍົກລັດຖະມົນຕີ ຟ້າມມິງຈິງ ໄດ້ຮຽກຮ້ອງວ່າ ບົນພື້ນຖານໝາກຜົນທີ່ບັນລຸໄດ້ ໃນໄລຍະຜ່ານມາ, ຕ້ອງສຶກສາວິທີແກ້ໄຂການປັບຕົວທີ່ປອດໄພ, ມີໄຫວພິບ ແລະ ມີປະສິດທິຜົນ. ການເປີດປະຕູ, ຜ່ອນຜັນການແຍກຕົວຕ້ອງປະຕິບັດຢ່າງລະມັດລະວັງ.
ໃນກອງປະຊຸມຄັ້ງນີ້, ຄະນະຊີ້ນໍາລະດັບຊາດ ເພື່ອປ້ອງກັນ ແລະ ຄວບຄຸມພະຍາດໂຄວິດ -19 ໄດ້ສືບຕໍ່ປຶກສາຫາລືວິທີແກ້ໄຂ ເພື່ອຫຼຸດຈໍານວນກໍລະນີຕິດເຊື້ອພະຍາດ ແລະ ການເສຍຊີວິດຍ້ອນພະຍາດໂຄວິດ -19 ລົງ ແລະ ຟື້ນຟູ, ພັດທະນາເສດຖະກິດ-ສັງຄົມ, ປັບຕົວເຂົ້າກັບຄວາມປອດໄພ, ມີໄຫວພິບ, ແລະ ຄວບຄຸມການລະບາດຂອງພະຍາດ COVID-19 ຢ່າງມີປະສິດທິພາບ.
ຄຳຮຸ່ງ